Foto: Guliver/YouTube



RUSKI ministar vanjskih poslova Sergej Lavrov potvrdio je kako je službena Moskva spremna osigurati oružje Srbiji kao odgovor na NATO-vo naoružavanje Hrvatske, piše Radio slobodna Europa.



Srpski ministar vanjskih poslova Ivica Dačić jučer je najavio, piše Radio slobodna Europa, kako će njegov šef Aleksandar Vučić tokom prosinca posjetiti Moskvu kako bi razgovarao o ruskoj donaciji četiri nadzvučna borbena zrakoplova tipa MIG-29 i ostale vojne opreme Srbiji.



>> FOTO U Zemuniku predstavljeni borbeni helikopteri Kiowe, pogledajte kako izgledaju



>> FOTO Todorićevi dućani u Srbiji napadnuti nakon blokade pregovora



>> Dačić: NATO naoružava Hrvatsku - jasno je da neće gađati Beč, Budimpeštu ili Rim



Navodno se radi o četiri rashodovana zrakoplova Ruskog ratnog zrakoplovstva, kojima su prije stavljanja u aktivnu službu potrebni veliki popravci.



Lavrov o srpskom "jačanju obrambenih kapaciteta"



Iako Lavrov nije želio službeno potvrditi informaciju o četiri MIG-a, na zajedničkoj press konferenciji s Dačićem je izjavio: "Ne možemo komentirati detalje dogovora između Rusije i Srbije o vojno-tehničkoj suradnji. No, možemo reći da naši prijatelji iz Srbije smatraju te dogovore važnim za jačanje svojih obrambenih kapaciteta. Bit ćemo spremni konstruktivno ih razmotriti."



Dačić je također rekao kako Srbija mora ojačati svoje oružane snage obzirom na NATO-vo naoružavanje susjedne Hrvatske, piše Radio slobodna Europa pozivajući se na Associated Press i rusku novinsku agenciju TASS.



Hrvatska blokirala put Srbije prema EU



Hrvatska, članica NATO-a i Europske unije, jučer je blokirala jedno od tri pregovaračka poglavlja koje se Srbija nadala otvoriti do kraja godine u procesu pristupanja Europskoj uniji, zbog čega je Vučić jučer demonstrativno napustio Bruxelles.



"Kad Hrvatsku naoružava NATO svi kažu da to nije ofenzivnog karaktera i da nije upereno ni protiv koga. A ja pitam: protiv koga Hrvatska to može upotrijebiti osim protiv Srbije, da neće gađati Beč, Budimpeštu, Rim? Nije sporno da Hrvatska dobije donacije, a sporno je što će Srbija dobiti donacije", rekao je jučer Dačić, poručivši da se Srbija ne sprema ni za kakve ratove, ali želi imati "visoku razinu obrambene moći".



Podsjetimo, Hrvatska je nedavno od SAD-a dobila 16 borbenih helikoptera Kiowa, koji bi u aktivnu službu trebali ući kroz nekoliko godina.

Tekst se nastavlja ispod oglasa